title: Регламент за изпълнение (ЕС) № 698/2014 на Комисията от 24 юни 2014 година за изменение на Регламент (ЕО) № 2076/2002 по отношение на делта-ендотоксин на Bacillus thuringiensis  Текст от значение за ЕИП

text:
               25.6.2014

               BG

               Официален вестник на Европейския съюз

               L 184/4

         РЕГЛАМЕНТ ЗА ИЗПЪЛНЕНИЕ (ЕС) № 698/2014 НА КОМИСИЯТА
   от 24 юни 2014 година
   за изменение на Регламент (ЕО) № 2076/2002 по отношение на делта-ендотоксин на Bacillus thuringiensis

   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 78, параграф 2 от него,
   като има предвид, че:

               (1)

               Делта-ендотоксин на Bacillus thuringiensis e посочен в приложение I към Регламент (ЕО) № 2076/2002 на Комисията (2), с което се определят активните вещества, които не са включени като активно вещество в приложение I към Директива 91/414/ЕИО на Съвета (3). Това изброяване се дължи на факта, че за посоченото активно вещество не е съобщен никакъв ангажимент допълнително да се подготви необходимото досие.

               (2)

               Комисията забеляза, че изброяване на делта-ендотоксин на Bacillus thuringiensis в приложение I към Регламент (ЕО) № 2076/2002 може да доведе до объркване с оглед на факта, че в Регламент за изпълнение (ЕС) № 540/2011 на Комисията (4) като одобрени активни вещества се посочват няколко щама на Bacillus thuringiensis.

               (3)

               Поради това приложение I към Регламент (ЕО) № 2076/2002 следва да бъде съответно изменено.

               (4)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Изменение на Регламент (ЕО) № 2076/2002
   Вписването „delta-endotoxin of Bacillus thuringiensis (делта-ендотоксин на Bacillus thuringiensis)“ се заличава от приложение I към Регламент (ЕО) № 2076/2002.
   Член 2
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 юни 2014 година.

            За Комисията

            Председател

         José Manuel BARROSO

      (1)  ОВ L 309, 24.11.2009 г., стр. 1.

      (2)  Регламент (ЕО) № 2076/2002 на Комисията от 20 ноември 2002 г. за продължаване на срока, посочен в член 8, параграф 2 от Директива 91/414/ЕИО на Съвета и относно невключването на някои активни вещества в приложение I към същата директива, както и за оттеглянето на разрешения за продукти за растителна защита, съдържащи тези вещества (ОВ L 319, 23.11.2002 г., стр. 3).

      (3)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).

      (4)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).


title: Регламент за изпълнение (ЕС) 2017/1577 на Комисията от 5 септември 2017 година за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Acciughe sotto sale del mar Ligure (ЗГУ)]

text:
               19.9.2017

               BG

               Официален вестник на Европейския съюз

               L 239/8

         РЕГЛАМЕНТ ЗА ИЗПЪЛНЕНИЕ (ЕС) 2017/1577 НА КОМИСИЯТА
   от 5 септември 2017 година
   за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Acciughe sotto sale del mar Ligure (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Италия за одобрение на изменение в спецификацията на защитеното географско указание „Acciughe sotto sale del mar Ligure“, регистрирано по силата на Регламент (ЕО) № 776/2008 на Комисията (2).

               (2)

               Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
                   (3).

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Acciughe sotto sale del mar Ligure“ (ЗГУ).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 септември 2017 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  Регламент (ЕО) № 776/2008 на Комисията от 4 август 2008 година относно регистрацията на някои наименования в регистъра на защитените наименования за произход и защитените географски указания [Acciughe sotto sale del Mar Ligure (ЗГУ), Brussels grondwitloof (ЗГУ), Œufs de Loué (ЗГУ)] (ОВ L 207, 5.8.2008 г., стр. 7).

      (3)  ОВ C 146, 11.5.2017 г., стр. 10.


title: Регламент за изпълнение (ЕС) № 1130/2013 на Комисията от 7 ноември 2013 година за вписване на название в регистъра на защитените наименования за произход и защитените географски указания [Maccheroncini di Campofilone (ЗГУ)]

text:
               13.11.2013

               BG

               Официален вестник на Европейския съюз

               L 302/16

         РЕГЛАМЕНТ ЗА ИЗПЪЛНЕНИЕ (ЕС) № 1130/2013 НА КОМИСИЯТА
   от 7 ноември 2013 година
   за вписване на название в регистъра на защитените наименования за произход и защитените географски указания [Maccheroncini di Campofilone (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявката за регистрация на названието „Maccheroncini di Campofilone“, подадена от Италия, бе публикувана в Официален вестник на Европейския съюз
                   (2).

               (2)

               Тъй като Комисията не е получила никакви възражения съгласно член 51 от Регламент (ЕС) № 1151/2012, названието „Maccheroncini di Campofilone“ следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 ноември 2013 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ С 78, 16.3.2013 г., стр. 5.

      ПРИЛОЖЕНИЕ
      Селскостопански продукти и храни, изброени в точка I от приложение I към Регламент (ЕС) № 1151/2012:

         Клас 2.7.   Макаронени изделия

      ИТАЛИЯ
      Maccheroncini di Campofilone (ЗГУ)


title: Регламент за изпълнение (ЕС) 2015/2254 на Комисията от 2 декември 2015 година относно класирането на някои стоки в Комбинираната номенклатура

text:
               5.12.2015

               BG

               Официален вестник на Европейския съюз

               L 321/8

         РЕГЛАМЕНТ ЗА ИЗПЪЛНЕНИЕ (ЕС) 2015/2254 НА КОМИСИЯТА
   от 2 декември 2015 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               С Регламент (ЕИО) № 2658/87 са определени общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               В съответствие с тези общи правила стоките, описани в колона 1 на таблицата в приложението, следва да бъдат класирани в кода по КН, посочен в колона 2, на основание на посоченото в колона 3 на същата таблица.

               (4)

               Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се използва от титуляря за известен период от време в съответствие с член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 на таблицата в приложението, се класират в Комбинираната номенклатура в кода по КН, посочен в колона 2 на същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да се използва съгласно член 12, параграф 6 от Регламент (ЕИО) № 2913/92 за срок от три месеца след датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 декември 2015 година.

            За Комисията,

            от името на председателя,

         Heinz ZOUREK

            Генерален директор на генерална дирекция „Данъчно облагане и митнически съюз“

      (1)  ОВ L 256, 7.9.1987 г., стр. 1.

      (2)  Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (ОВ L 302, 19.10.1992 г., стр. 1).

      ПРИЛОЖЕНИЕ

                  Описание на стоките

                  Класиране (Код по КН)

                  Основания

                  (1)

                  (2)

                  (3)

                  Подвързано с твърда корица изделие (така наречения „фото албум“), изработено от хартия с размети приблизително 21 cm × 31 cm, с отпечатани цветни персонализирани фотографии и кратък текст, отнасящ се за дейностите, събитията, лицата и др., показани на съответните фотографии.

                  4911 91 00

                  Класирането се определя от общи правила 1 и 6 за тълкуване на Комбинираната номенклатура и от текста на кодове по КН 4911 и 4911 91 00.
                  Класирането в позиция 4901 като книга е изключено, защото изделието не е предназначено за четене (вж. също Обяснителните бележки към Хармонизираната система за позиция 4901, първия параграф).
                  Изделието е предназначено за представяне на персонализирани фотографии за частно разглеждане.
                  Следователно то трябва да бъде класирано в код по КН 4911 91 00 като фотографии.


title: Регламент за изпълнение (ЕС) 2017/447 на Комисията от 14 март 2017 година за разрешаване на употребата на препарат от Bacillus subtilis (DSM 5750) и Bacillus licheniformis DSM 5749 като фуражна добавка за свине майки, отбити прасенца, прасета за угояване, телета за отглеждане и пуйки за угояване и за изменение на регламенти (ЕО) № 1453/2004, (ЕО) № 2148/2004 и (ЕО) № 600/2005 (притежател на разрешението Chr. Hansen A/S) (Текст от значение за ЕИП. )

text:
                  15.3.2017

                  BG

                  Официален вестник на Европейския съюз

                  L 69/18

            РЕГЛАМЕНТ ЗА ИЗПЪЛНЕНИЕ (ЕС) 2017/447 НА КОМИСИЯТА
      от 14 март 2017 година
      за разрешаване на употребата на препарат от Bacillus subtilis (DSM 5750) и Bacillus licheniformis DSM 5749 като фуражна добавка за свине майки, отбити прасенца, прасета за угояване, телета за отглеждане и пуйки за угояване и за изменение на регламенти (ЕО) № 1453/2004, (ЕО) № 2148/2004 и (ЕО) № 600/2005 (притежател на разрешението Chr. Hansen A/S)
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
      като има предвид, че:

                  (1)

                  В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).

                  (2)

                  В съответствие с Директива 70/524/ЕИО бе разрешена безсрочната употреба на препаратът от Bacillus subtilis (DSM 5750) и Bacillus licheniformis (DSM 5749) като фуражна добавка за: свине майки — с Регламент (ЕО) № 1453/2004 на Комисията (3), прасета за угояване и прасенца — с Регламент (ЕО) № 2148/2004 на Комисията (4), пуйки за угояване и телета — с Регламент (ЕО) № 600/2005 на Комисията (5). Впоследствие посоченият препарат беше вписан в Регистъра на фуражните добавки като съществуващ продукт в съответствие с член 10, параграф 1 от Регламент (ЕО) № 1831/2003.

                  (3)

                  В съответствие с член 10, параграф 2 от Регламент (ЕО) № 1831/2003 във връзка с член 7 от същия регламент беше подадено заявление за извършване на повторна оценка на препарата от Bacillus subtilis (DSM 5750) и Bacillus licheniformis (DSM 5749) като фуражна добавка за свине майки, прасенца, прасета за угояване, телета за отглеждане и пуйки за угояване. В съответствие с член 7 от посочения регламент заявлението беше подадено също така и за оценката на препарата за нов вид употреба във вода за пиене. Заявителят поиска посочената добавка да бъде класифицирана в категорията „зоотехнически добавки“. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.

                  (4)

                  В становището си от 12 юли 2016 г. (6) Европейският орган за безопасност на храните („Органът“) заключи, че при предложените условия на употреба препаратът от Bacillus subtilis (DSM 5750) и Bacillus licheniformis (DSM 5749) не се отразява неблагоприятно върху здравето на животните и на човека, нито върху околната среда. Органът счете, че добавката може да подобри продуктивността на прасенца, прасета за угояване, свине майки и телета за отглеждане във фуражи и във вода за пиене. По отношение на употребата на добавката за пуйки за угояване бе направено заключението, че в две проучвания има данни за положителен ефект върху растежа и съотношението фураж/наддаване, а според трето проучване е установено значително по-голямо наддаване на теглото при женските животни, докато при мъжките животни не са открити значителни разлики. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

                  (5)

                  Тези данни обаче бяха приети за съществени показатели за подобряването на зоотехническите параметри за наддаване на тегло в допълнение към дългогодишната употреба на препарата. Поради това бе счетено, че предоставените данни отговарят на условията за доказване на ефикасността на добавката за пуйки за угояване, която следва да се използва във фуражи и във вода за пиене.

                  (6)

                  При оценката на препарата от Bacillus subtilis (DSM 5750) и Bacillus licheniformis (DSM 5749) бе установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.

                  (7)

                  С оглед на предоставянето на ново разрешение съгласно Регламент (ЕО) № 1831/2003 регламенти (ЕО) № 1453/2004, (ЕО) № 2148/2004 и (ЕО) № 600/2005 следва да бъдат съответно изменени.

                  (8)

                  Тъй като няма съображения във връзка с безопасността, които да налагат незабавното прилагане на измененията в условията на разрешението, е целесъобразно да се предвиди преходен период, за да се даде възможност на заинтересованите страни да предприемат необходимото, за да спазят новите изисквания, произтичащи от разрешението.

                  (9)

                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

            ПРИЕ НАСТОЯЩИЯ РЕГЛАМЕНТ:
      Член 1
      Разрешаване
      Разрешава се употребата на посочения в приложението препарат, който принадлежи към категорията „зоотехнически добавки“ и към функционалната група „стабилизатори на чревната флора“, като добавка при храненето на животните при спазване на условията, определени в същото приложение.
      Член 2
      Изменение на Регламент (ЕО) № 1453/2004
      Приложение I към Регламент (ЕО) № 1453/2004 се заличава.
      Член 3
      Изменение на Регламент (ЕО) № 2148/2004
      В приложение II към Регламент (ЕО) № 2148/2004 вписването E 1700 за Bacillus licheniformis (DSM 5749) и Bacillus subtilis (DSM 5750) се заличава.
      Член 4
      Изменение на Регламент (ЕО) № 600/2005
      В приложение III към Регламент (ЕО) № 600/2005 вписването E 1700 за Bacillus licheniformis (DSM 5749) и Bacillus subtilis (DSM 5750) се заличава.
      Член 5
      Преходни мерки
      Посоченият в приложението препарат и съдържащите го фуражи, които са произведени и етикетирани преди 4 октомври 2017 г. в съответствие с правилата, приложими преди 4 април 2017 г., могат да продължат да се пускат на пазара и да се употребяват до изчерпване на складовите наличности.
      Член 6
      Влизане в сила
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 14 март 2017 година.

               За Комисията

               Председател

            Jean-Claude JUNCKER

         (1)  ОВ L 268, 18.10.2003 г., стр. 29.

         (2)  Директива 70/524/ЕИО на Съвета от 23 ноември 1970 г. относно добавките при храненето на животни (ОВ L 270, 14.12.1970 г., стр. 1).

         (3)  Регламент (ЕО) № 1453/2004 на Комисията от 16 август 2004 г. относно постоянното разрешение на определени добавки за влагане в храни за животни (ОВ L 269, 17.8.2004 г., стр. 3).

         (4)  Регламент (ЕО) № 2148/2004 на Комисията от 16 декември 2004 г. относно постоянните и временните разрешителни за някои добавки и разрешаването на нови употреби на дадена добавка, която вече е разрешена при храненето на животни (ОВ L 370, 17.12.2004 г., стр. 24).

         (5)  Регламент (ЕО) № 600/2005 на Комисията от 18 април 2005 г. относно ново разрешение за употребата на коксидиостат като добавка в храните за животни за срок от 10 години, временно разрешение за употребата на една добавка и безсрочно разрешение за употребата на някои добавки в храните за животни (ОВ L 99, 19.4.2005 г., стр. 5).

         (6)  EFSA Journal (Бюлетин на ЕОБХ), 2016; 14(9):4558.

         ПРИЛОЖЕНИЕ

                     Идентификационен номер на добавката

                     Наименование на притежателя на разрешението

                     Добавка

                     Състав, химична формула, описание, метод за анализ

                     Вид или категория на животните

                     Максимална възраст

                     Минимално съдържание

                     Максимално съдържание

                     Минимално съдържание

                     Максимално съдържание

                     Други разпоредби

                     Срок на валидност на разрешението

                     CFU/kg пълноценен фураж със съдържание на влага 12 %

                     CFU/l вода за пиене

                        Категория: „зоотехнически добавки“. Функционална група: „стабилизатори на чревната флора“

                     4b1700i

                     Chr. Hansen A/S

                     Bacillus subtilis
                     (DSM 5750) и Bacillus licheniformis (DSM 5749)

                        Състав на добавката

                     Препарат от Bacillus subtilis

                     (DSM 5750) и Bacillus licheniformis (DSM 5749) с минимално съдържание на 3,2 × 1010 CFU /g добавка
                     (съотношение 1:1)
                     В твърдо състояние

                        Характеристика на активното вещество:

                     Жизнеспособни спори на Bacillus subtilis

                     (DSM 5750) и Bacillus licheniformis (DSM 5749)

                        Метод за анализ
                         (1)

                     Идентификация и преброяване на Bacillus subtilis (DSM 5750) и Bacillus licheniformis (DSM 5749) във фуражната добавка, премиксите, фуражите и водата:

                                 —

                                 Идентификация: пулсова гел електрофореза (PFGE)

                                 —

                                 Преброяване: Mетод на разстилане с триптон-соев агар — EN 15784

                     Отбити прасенца
                     Прасета за угояване
                     Свине майки
                     Телета за отглеждане
                     Пуйки за угояване

                     —

                     1,3 × 109

                     —

                     6,5 × 108

                     —

                                 1.

                                 В упътването за употреба на добавката и премиксите се посочват температурата на съхранение, срокът на съхранение и устойчивостта при гранулиране.

                                 2.

                                 Добавката може да се използва във вода за пиене.

                                 3.

                                 При употреба на добавката във вода за пиене се осигурява нейната хомогенна дисперсия.

                                 4.

                                 За използване при отбити прасенца с телесно тегло до 35 kg.

                                 5.

                                 За потребителите на добавката и премиксите стопанските субекти в областта на фуражите установяват процедури за безопасна работа и организационни мерки за преодоляване на потенциалните рискове в резултат на употребата им. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително средства за дихателна защита и за защита на кожата.

                     4 април 2027 г.

            (1)  Подробна информация за методите за анализ може да бъде намерена на следния интернет адрес на референтната лаборатория: https://ec.europa.eu/jrc/en/eurl/feed-additives/evaluation-reports


title: Регламент за изпълнение (ЕС) 2016/133 на Комисията от 1 февруари 2016 година за установяване на стандартни стойности при внос с цел определяне на входната цена на някои плодове и зеленчуци

text:
               2.2.2016

               BG

               Официален вестник на Европейския съюз

               L 25/58

         РЕГЛАМЕНТ ЗА ИЗПЪЛНЕНИЕ (ЕС) 2016/133 НА КОМИСИЯТА
   от 1 февруари 2016 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 февруари 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  EG

                  162,9

                  IL

                  236,2

                  MA

                  83,1

                  TN

                  85,0

                  TR

                  93,7

                  ZZ

                  132,2

                  0707 00 05

                  MA

                  86,8

                  TR

                  165,2

                  ZZ

                  126,0

                  0709 93 10

                  MA

                  46,9

                  TR

                  141,3

                  ZZ

                  94,1

                  0805 10 20

                  EG

                  47,7

                  MA

                  61,0

                  TN

                  46,0

                  TR

                  61,0

                  ZZ

                  53,9

                  0805 20 10

                  IL

                  143,7

                  MA

                  80,4

                  TR

                  102,3

                  ZZ

                  108,8

                  0805 20 30, 0805 20 50, 0805 20 70, 0805 20 90

                  IL

                  128,5

                  JM

                  154,6

                  MA

                  115,1

                  TR

                  63,3

                  ZZ

                  115,4

                  0805 50 10

                  TR

                  100,5

                  ZZ

                  100,5

                  0808 10 80

                  CL

                  87,5

                  US

                  161,8

                  ZZ

                  124,7

                  0808 30 90

                  CL

                  224,0

                  CN

                  57,3

                  TR

                  200,0

                  ZA

                  87,5

                  ZZ

                  142,2

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) 2015/1316 на Комисията от 30 юли 2015 година за дерогация от Регламент (ЕО) № 850/98 на Съвета по отношение на минималния референтен размер за опазване за лаврак (Dicentrarchus labrax)

text:
               31.7.2015

               BG

               Официален вестник на Европейския съюз

               L 203/9

         РЕГЛАМЕНТ ЗА ИЗПЪЛНЕНИЕ (ЕС) 2015/1316 НА КОМИСИЯТА
   от 30 юли 2015 година
   за дерогация от Регламент (ЕО) № 850/98 на Съвета по отношение на минималния референтен размер за опазване за лаврак (Dicentrarchus labrax)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 850/98 на Съвета от 30 март 1998 г. относно опазването на рибните ресурси посредством технически мерки за защита на младите екземпляри морски организми (1), и по-специално член 45, параграф 1 от него,
   като има предвид, че:

               (1)

               Съгласно член 2, параграф 2 от Регламент (ЕС) № 1380/2013 на Европейския парламент и на Съвета (2) общата политика в областта на рибарството има за цел да гарантира, че експлоатацията на живите морски биологични ресурси осигурява възстановяването и поддържането на популациите на улавяните видове над нивата, позволяващи максимален устойчив улов.

               (2)

               В член 45, параграф 1 от Регламент (ЕО) № 850/98 се предвижда, че когато опазването на запасите от морски организми изисква незабавно действие, Комисията може да взема всички необходими мерки в допълнение или чрез дерогация от посочения регламент.

               (3)

               Съгласно научните становища от Международния съвет за изследване на морето (ICES) и от Научния, технически и икономически комитет по рибарство (НТИКР) биомасата на лаврак в Келтско море, Ламанша, Ирландско море и южната част на Северно море (участъци IVb, IVс и VIIа, VIId—VIIh на ICES) намалява с бързи темпове вследствие на все по-недостатъчното попълване на запасите и увеличената смъртност от риболов. Лавракът е късносъзряващ и бавнорастящ вид. Биомасата на репродуктивния запас се доближава до най-ниското наблюдавано досега равнище. Смъртността от риболов в момента е почти четири пъти по-висока от устойчивото равнище на запаса. Поради това ICES препоръча да се предприемат мерки за съществено намаляване на смъртността от риболов за целия прилежащ район на този ресурс в посочените по-горе области.

               (4)

               С Регламент за изпълнение (ЕС) 2015/111 на Комисията (3), въз основа на член 12 от Регламент (ЕС) № 1380/2013, Комисията прие спешни мерки, за да се намали смъртността от риболов, причинена от пелагични съдове, които ловят струпванията от размножаващ се лаврак. С Регламент (ЕС) 2015/523 на Съвета (4) беше въведен ограничителен срок с цел намаляване на смъртността от рибари любители. Научните становища показват, че комбинацията от ограничаване на улова и увеличаване на минималния референтен размер за опазване е по-ефективна за намаляването на смъртността от риболов.

               (5)

               В Регламент (ЕО) № 850/98 се установяват минимални референтни размери за опазване на морските организми с цел да се осигури защита на младите екземпляри.

               (6)

               Четирите зони на запаса от лаврак, определени от ICES, са: Келтско море, Ламанша, Ирландско море и южната част на Северно море (участъци IVb, IVc, VIIa и VIId — VIIh на ICES), Бискайският залив и Иберийските атлантически води (участъци VIIIa и VIIIb на ICES), Иберийските атлантически води (участъци VIIIc и IXa на ICES), Келтско море и западно от Шотландия (участъци VIa, VIIb и VIIj на ICES).

               (7)

               Настоящият минимален размер за лаврак, установен в приложение XII към Регламент (ЕО) № 850/98, е 36 cm.

               (8)

               За запасите от лаврак в Келтско море, Ламанша, Ирландско море и южната част на Северно море (участъци IVb, IVc, VIIa и VIId — VIIh на ICES) информацията от оценки на ICES показва обаче, че женският лаврак достига полова зрялост едва при размер от 42 cm. Статистиките за улова потвърждават, че ловенето и разтоварването на сушата на лаврак под 42 cm изважда и млади женски екземпляри в момент, преди те да са допринесли за възпроизводството на запаса. Ето защо, ако се позволи улов и разтоварване на сушата на лаврак с размер под 42 cm, това сериозно ще навреди на капацитета за възпроизводство на този запас, ще допринесе значително за общата смъртност от риболов и ще доведе до сериозна заплаха за опазването на запасите от лаврак. Тъй като запасите от лаврак в тези участъци на ICES зависят от това женският лаврак да остане в морето, докато се възпроизведе, целесъобразно е минималният референтен размер за опазване за този вид да се увеличи на 42 cm.

               (9)

               Освен това, тъй като репродуктивната зрялост изглежда зависи от температурата, от предпазливост е уместно в ограничението да се включи и другият северен запас, т.е. този в Келтско море и западно от Шотландия (участъци VIa, VIIb и VIIj на ICES).

               (10)

               Поради това е наложително да се вземат мерки за забрана на риболов и разтоварване на лаврак под 42 cm като предпазна мярка за младите екземпляри лаврак в двата запаса от лаврак, определени от ICES: Келтско море, Ламанша, Ирландско море и южната част на Северно море (участъци IVb, IVc, VIIa и VIId —VIIh на ICES) и Келтско море и западно от Шотландия (участъци VIa, VIIb и VIIj на ICES). Ако опазването на младите екземпляри лаврак се забави още, това ще увеличи много риска от сериозни вреди за запаса, ще допринесе значително за неговата смъртност от риболов и ще ускори намаляването на биомасата му.

               (11)

               Мерките, предвидени в настоящия регламент, са в съответствие със становището на Комитета по рибарство и аквакултури,

         ПРИЕ НАСТОЯЩИЯ РЕГЛАМЕНТ:
   Член 1
   Чрез дерогация от приложение XII към Регламент (ЕО) № 850/98 минималният размер на лаврак (Dicentrarchus labrax) в регион 2, както е определено в член 2 от посочения регламент, се определя на 42 cm.
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.
   Той поражда действие на 1 септември 2015 г.
   Преди края на 2017 г. Комисията оценява дали мерките, въведени с настоящия регламент, са все още необходими.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 30 юли 2015 година.

            За Комисията

            Председател

         Jean-Claude JUNCKER

      (1)  ОВ L 125, 27.4.1998 г., стр. 1.

      (2)  Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).

      (3)  Регламент за изпълнение (ЕС) 2015/111 на Комисията от 26 януари 2015 г. за установяване на мерки за облекчаване на сериозна заплаха за опазването на запасите от лаврак (Dicentrarchus labrax) в Келтско море, Ламанша, Ирландско море и южната част на Северно море (ОВ L 20, 27.1.2015 г., стр. 31).

      (4)  Регламент (ЕС) 2015/523 на Съвета от 25 март 2015 г. за изменение на регламенти (ЕС) № 43/2014, и (ЕС) 2015/104 по отношение на някои възможности за риболов (ОВ L 84, 28.3.2015 г., стр. 1).


title: Регламент за изпълнение (ЕС) № 808/2012 на Комисията от 11 септември 2012 година за установяване на стандартни стойности при внос с цел определяне на входната цена на някои плодове и зеленчуци

text:
               12.9.2012

               BG

               Официален вестник на Европейския съюз

               L 246/3

         РЕГЛАМЕНТ ЗА ИЗПЪЛНЕНИЕ (ЕС) № 808/2012 НА КОМИСИЯТА
   от 11 септември 2012 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 11 септември 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MK

                  60,0

                  ZZ

                  60,0

                  0707 00 05

                  MK

                  23,1

                  TR

                  121,6

                  ZZ

                  72,4

                  0709 93 10

                  TR

                  113,2

                  ZZ

                  113,2

                  0805 50 10

                  AR

                  89,2

                  BO

                  100,6

                  CL

                  105,1

                  TR

                  97,0

                  UY

                  108,0

                  ZA

                  97,9

                  ZZ

                  99,6

                  0806 10 10

                  BA

                  58,9

                  EG

                  180,7

                  TN

                  197,3

                  TR

                  123,6

                  ZZ

                  140,1

                  0808 10 80

                  AR

                  202,0

                  BR

                  93,9

                  CA

                  157,8

                  CL

                  154,8

                  NZ

                  123,3

                  US

                  185,3

                  ZA

                  131,9

                  ZZ

                  149,9

                  0808 30 90

                  AR

                  196,5

                  TR

                  124,9

                  ZA

                  159,1

                  ZZ

                  160,2

                  0809 30

                  TR

                  160,6

                  ZZ

                  160,6

                  0809 40 05

                  BA

                  58,9

                  HR

                  73,9

                  IL

                  69,8

                  TR

                  107,6

                  XS

                  91,2

                  ZZ

                  80,3

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 457/2013 на Комисията от 16 май 2013 година за дерогация от разпоредбите на регламенти (ЕО) № 412/2008 и (ЕО) № 431/2008 по отношение на квотите за внос на говеждо месо в периода 1 юли 2013 г. — 30 юни 2014 г.

text:
               17.5.2013

               BG

               Официален вестник на Европейския съюз

               L 133/15

         РЕГЛАМЕНТ ЗА ИЗПЪЛНЕНИЕ (ЕС) № 457/2013 НА КОМИСИЯТА
   от 16 май 2013 година
   за дерогация от разпоредбите на регламенти (ЕО) № 412/2008 и (ЕО) № 431/2008 по отношение на квотите за внос на говеждо месо в периода 1 юли 2013 г.—30 юни 2014 г.
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 144, параграф 1 във връзка с член 4 от него,
   като има предвид, че:

               (1)

               С Регламент (ЕО) № 412/2008 на Комисията от 8 май 2008 година относно откриване и управление на тарифни квоти за внос на замразено говеждо месо, предназначено за преработка (2) бе открита годишна тарифна квота за внос на 63 703 тона необезкостен еквивалент на замразено говеждо месо, предназначено за преработка в ЕС за периода от 1 юли всяка година до 30 юни на следващата година, разделен на четири подпериода. Заявленията за права за внос за този период на тарифната квота могат да се подават през първите седем дни на месеца, предшестващ всеки подпериод. Същевременно общият годишен обем е на разположение от първия подпериод.

               (2)

               С Регламент (ЕО) № 431/2008 на Комисията от 19 май 2008 г. за откриване и управление на тарифна квота за замразено месо от едър рогат добитък, включено в код по КН 0202 и продукти, включени в код по КН 0206 29 91 (3) бе открита годишна тарифна квота за внос на 53 000 тона замразено говеждо месо за периода от 1 юли всяка година до 30 юни на следващата година. Заявленията за права за внос за този период на тарифната квота могат да се подават на 1 юни преди началото на периода на тарифната квота.

               (3)

               С оглед на присъединяването на Хърватия към Европейския съюз на 1 юли 2013 г., е целесъобразно да се предвиди вносителите от Хърватия да участват в тези квоти за внос. Поради това е необходимо да се предвидят дерогации от разпоредбите на регламенти (ЕО) № 412/2008 и (ЕО) № 431/2008 по отношение на периодите за подаване на заявления. Същевременно тези дерогации следва да не оказват отрицателно въздействие нито върху операторите от държавите членки, нито върху ефикасното управление на тези квоти.

               (4)

               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 412/2008
   Чрез дерогация от член 6, параграф 2 от Регламент (ЕО) № 412/2008, заявленията за права за внос за подпериода от 1 юли 2013 г. до 30 септември 2013 г. се подават от 1 до 5 юли 2013 г. и във всеки случай не по-късно от 13:00 ч. брюкселско време на 5 юли 2013 г.
   Член 2
   Регламент (ЕО) № 431/2008
   1.   Чрез дерогация от член 5, параграф 1 от Регламент (ЕО) № 431/2008, заявленията за права за внос за периода на тарифната квота за внос, който започва на 1 юли 2013 г., се подават от 24 юни до 5 юли и във всеки случай не по-късно от 13:00 ч. брюкселско време на 5 юли 2013 г.
   2.   Чрез дерогация от член 5, параграф 3 от Регламент (ЕО) № 431/2008, за тарифната квота за внос, която започва на 1 юли 2013 г., държавите членки уведомяват Комисията за общите количества, обхванати от заявления за права за внос, не по-късно от 13:00 ч. брюкселско време на 12 юли 2013 г.
   Член 3
   Влизане в сила
   Настоящият регламент влиза в сила на третия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 май 2013 година.

            За Комисията

            Председател

         José Manuel BARROSO

      (1)  ОВ L 299, 16.11.2007 г., стр. 1.

      (2)  ОВ L 125, 9.5.2008 г., стр. 7.

      (3)  ОВ L 130, 20.5.2008 г., стр. 3.


title: Регламент за изпълнение (ЕС) № 433/2011 на Комисията от 4 май 2011 година за изменение на приложение I към Регламент (ЕО) № 669/2009 на Комисията за прилагане на Регламент (ЕО) № 882/2004 на Европейския парламент и на Съвета по отношение на засиления официален контрол върху вноса на някои фуражи и храни от неживотински произход  Текст от значение за ЕИП

text:
               5.5.2011

               BG

               Официален вестник на Европейския съюз

               L 115/5

         РЕГЛАМЕНТ ЗА ИЗПЪЛНЕНИЕ (ЕС) № 433/2011 НА КОМИСИЯТА
   от 4 май 2011 година
   за изменение на приложение I към Регламент (ЕО) № 669/2009 на Комисията за прилагане на Регламент (ЕО) № 882/2004 на Европейския парламент и на Съвета по отношение на засиления официален контрол върху вноса на някои фуражи и храни от неживотински произход
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (1), и по-специално член 15, параграф 5 от него,
   като има предвид, че:

               (1)

               С Регламент (ЕО) № 669/2009 на Комисията (2) се определят правила относно засиления официален контрол, който следва да се провежда върху вноса на фуражите и храните от неживотински произход, изброени в приложение I към него (наричано по-долу „списъкът“), на граничните пунктове, през които стоките влизат в териториите, посочени в приложение I към Регламент (ЕО) № 882/2004.

               (2)

               В член 2 от Регламент (ЕО) № 669/2009 се предвижда списъкът да се преразглежда редовно, най-малко веднъж на три месеца, като се вземат под внимание поне източниците на информация, упоменати в посочения член.

               (3)

               Наличието и значимостта на инцидентите с храни, за които са постъпили уведомления чрез Системата за бързо предупреждение за храни и фуражи (RASFF), констатациите от проведените от Хранителната и ветеринарна служба мисии в трети страни, както и докладите, които държавите-членки трябва да представят на Комисията на всеки три месеца в съответствие с член 15 от Регламент (ЕО) № 669/2009, относно пратките с фуражи и храни от неживотински произход сочат, че списъкът следва да бъде изменен.

               (4)

               По-специално списъкът следва да бъде изменен, като от него бъдат заличени вписванията за стоки, за които посочените източници на информация сочат общо удовлетворително ниво на съответствие с приложимите изисквания за безопасност, предвидени в законодателството на ЕС и за които поради това провеждането на засилен официален контрол вече не е обосновано.

               (5)

               Освен това в списъка следва да бъдат включени някои други стоки, за които източниците на информация сочат ниво на несъответствие с приложимите изисквания за безопасност, което дава основание за въвеждане на засилен официален контрол.

               (6)

               Поради това вписванията в списъка за определен внос от Турция и Тайланд следва да бъдат съответно изменени.

               (7)

               С оглед на яснотата на законодателството на ЕС е също така необходимо да се направи малко уточнение в списъка по отношение на вписванията за вноса на бамя от Индия и на сладки пиперки от Турция.

               (8)

               Измененията в списъка, касаещи заличаването на препратките към стоки, следва да започнат да се прилагат възможно най-скоро, тъй като първоначалните основания за безпокойство във връзка с безопасността са били отстранени. Съответно тези изменения следва да се прилагат от датата на влизане в сила на настоящия регламент.

               (9)

               Като се има предвид броят на измененията, които е необходимо да бъдат направени на приложение I към Регламент (ЕО) № 669/2009, е целесъобразно то да бъде заменено с текста в приложението към настоящия регламент.

               (10)

               Поради това Регламент (ЕО) № 669/2009 следва да бъде съответно изменен.

               (11)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 669/2009 се заменя с текста в приложението към настоящия регламент.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   Той се прилага от 1 юли 2011 г.
   Независимо от това заличаването на вписванията за Турция за тиквички и круши се прилага от датата на влизане в сила на настоящия регламент.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 4 май 2011 година.

            За Комисията

            Председател

         José Manuel BARROSO

      (1)  ОВ L 165, 30.4.2004 г., стр. 1.

      (2)  ОВ L 194, 25.7.2009 г., стр. 11.

      ПРИЛОЖЕНИЕ

            „ПРИЛОЖЕНИЕ I
            A.   Фуражи и храни от неживотински произход, подлежащи на засилен официален контрол на определените гранични пунктове

                        Фуражи и храни
                        (предвидена употреба)

                        Код по КН (1)

                        Страна на произход

                        Опасност

                        Честота на физическите и идентификационните проверки (%)

                                    —

                                    Фъстъци, необелени

                                    —

                                 1202 10 90

                        Аржентина

                        Афлатоксини

                        10

                                    —

                                    Фъстъци, обелени

                                    —

                                 1202 20 00

                                    —

                                    Фъстъчено масло

                                    —

                                 2008 11 10

                                    —

                                    Фъстъци, приготвени или консервирани по друг начин

                                    —

                                    2008 11 91; 2008 11 96; 2008 11 98

                           (фуражи и храни)

                                    —

                                    Фъстъци, необелени

                                    —

                                 1202 10 90

                        Бразилия

                        Афлатоксини

                        10

                                    —

                                    Фъстъци, обелени

                                    —

                                 1202 20 00

                                    —

                                    Фъстъчено масло

                                    —

                                 2008 11 10

                                    —

                                    Фъстъци, приготвени или консервирани по друг начин

                                    —

                                    2008 11 91; 2008 11 96; 2008 11 98

                           (фуражи и храни)

                        Суха юфка

                        ex 1902

                        Китай

                        Алуминий

                        10

                           (храни)

                                    —

                                    Аспержов боб (Vigna unguiculata spp. sesquipedalis)

                                    —

                                    ex 0708 20 00; ex 0710 22 00

                        Доминиканска република

                        Остатъчни вещества от пестициди, анализирани посредством многокомпонентни методи чрез GC-MS и LC-MS или посредством методи за единични остатъчни вещества (3)

                        50

                                    —

                                    Горчив пъпеш (Momordica charantia)

                                    —

                                    ex 0709 90 90; ex 0710 80 95

                                    —

                                    Кратуна (Lagenaria siceraria)

                                    —

                                    ex 0709 90 90; ex 0710 80 95

                                    —

                                    Пиперки (Capsicum spp.)

                                    —

                                    0709 60 10; 0709 60 99; 0710 80 51; 0710 80 59

                                    —

                                    Патладжан

                                    —

                                    0709 30 00; ex 0710 80 95

                           (храни — пресни, охладени или замразени зеленчуци)

                                    —

                                    Портокали (пресни или сушени)

                                    —

                                    0805 10 20; 0805 10 80

                        Египет

                        Остатъчни вещества от пестициди, анализирани посредством многокомпонентни методи чрез GC-MS и LC-MS или посредством методи за единични остатъчни вещества (7)

                        10

                                    —

                                    Праскови

                                    —

                                 0809 30 90

                                    —

                                    Нар

                                    —

                                 ex 0810 90 95

                                    —

                                    Ягоди

                                    —

                                 0810 10 00

                                    —

                                    Зелен фасул

                                    —

                                 ex 0708 20 00

                           (храни — пресни плодове и зеленчуци)

                                    —

                                    Фъстъци, необелени

                                    —

                                 1202 10 90

                        Гана

                        Афлатоксини

                        50

                                    —

                                    Фъстъци, обелени

                                    —

                                 1202 20 00

                                    —

                                    Фъстъчено масло

                                    —

                                 2008 11 10

                           (фуражи и храни)

                        Листа от къри (Bergera/Murraya koenigii)

                        ex 1211 90 85

                        Индия

                        Остатъчни вещества от пестициди, анализирани посредством многокомпонентни методи чрез GC-MS и LC-MS или посредством методи за единични остатъчни вещества (5)

                        10

                           (храни — пресни подправки)

                                    —

                                    Чили (Capsicum annuum), цели пиперки

                                    —

                                 ex 0904 20 10

                        Индия

                        Афлатоксини

                        50

                                    —

                                    Чили (Capsicum annuum), стрити или смлени пиперки

                                    —

                                 ex 0904 20 90

                                    —

                                    Продукти от чили (къри)

                                    —

                                 0910 91 05

                                    —

                                    Индийско орехче (Myristica fragrans)

                                    —

                                 0908 10 00

                                    —

                                    Мацис (Myristica fragrans)

                                    —

                                 0908 20 00

                                    —

                                    Джинджифил (Zingiber officinale)

                                    —

                                 0910 10 00

                                    —

                                    Curcuma longa (куркума)

                                    —

                                 0910 30 00

                           (храни — сушени подправки)

                                    —

                                    Фъстъци, необелени

                                    —

                                 1202 10 90

                        Индия

                        Афлатоксини

                        20

                                    —

                                    Фъстъци, обелени

                                    —

                                 1202 20 00

                                    —

                                    Фъстъчено масло

                                    —

                                 2008 11 10

                                    —

                                    Фъстъци, приготвени или консервирани по друг начин

                                    —

                                    2008 11 91; 2008 11 96; 2008 11 98

                           (фуражи и храни)

                        Прясна бамя

                        ex 0709 90 90

                        Индия

                        Остатъчни вещества от пестициди, анализирани посредством многокомпонентни методи чрез GC-MS и LC-MS или посредством методи за единични остатъчни вещества (2)

                        10

                           (храни)

                        Семки от пъпеш (egusi, Citrullus lanatus) и производни продукти от тях

                        ex 1207 99 97; ex 1106 30 90; ex 2008 99 99;

                        Нигерия

                        Афлатоксини

                        50

                           (храни)

                        Ориз басмати за директна консумация от човека

                        ex 1006 30

                        Пакистан

                        Афлатоксини

                        20

                           (храни — бланширан ориз)

                                    —

                                    Чили (Capsicum annuum), цели пиперки

                                    —

                                 ex 0904 20 10

                        Перу

                        Афлатоксини и охратоксин А

                        10

                                    —

                                    Чили (Capsicum annuum), стрити или смлени пиперки

                                    —

                                 ex 0904 20 90

                           (храни — сушени подправки)

                                    —

                                    Фъстъци, необелени

                                    —

                                 1202 10 90

                        Южна Африка

                        Афлатоксини

                        10

                                    —

                                    Фъстъци, обелени

                                    —

                                 1202 20 00

                                    —

                                    Фъстъчено масло

                                    —

                                 2008 11 10

                                    —

                                    Фъстъци, приготвени или консервирани по друг начин

                                    —

                                    2008 11 91; 2008 11 96; 2008 11 98

                           (фуражи и храни)

                                    —

                                    Пресни пиперки (Capsicum spp.)

                        ex 0709 60 10, ex 0710 80 51; ex 0709 60 99, ex 0710 80 59

                        Тайланд

                        Остатъчни вещества от пестициди, анализирани посредством многокомпонентни методи чрез GC-MS и LC-MS или посредством методи за единични остатъчни вещества (9)

                        10

                           (храни)

                                    —

                                    Листа от кориандър

                                    —

                                 ex 0709 90 90

                        Тайланд

                        Salmonella (6)

                        10

                                    —

                                    Босилек (индийски, обикновен)

                                    —

                                 ex 1211 90 85

                                    —

                                    Мента

                                    —

                                 ex 1211 90 85

                           (храни — пресни подправки)

                                    —

                                    Листа от кориандър

                                    —

                                 ex 0709 90 90

                        Тайланд

                        Остатъчни вещества от пестициди, анализирани посредством многокомпонентни методи чрез GC-MS и LC-MS или посредством методи за единични остатъчни вещества (4)

                        20

                                    —

                                    Босилек (индийски, обикновен)

                                    —

                                 ex 1211 90 85

                           (храни — пресни подправки)

                                    —

                                    Аспержов боб (Vigna unguiculata spp. sesquipedalis)

                                    —

                                    ex 0708 20 00; ex 0710 22 00

                        Тайланд

                        Остатъчни вещества от пестициди, анализирани посредством многокомпонентни методи чрез GC-MS и LC-MS или посредством методи за единични остатъчни вещества (4)

                        50

                                    —

                                    Патладжан

                                    —

                                    0709 30 00; ex 0710 80 95

                                    —

                                    Зеленчуци от рода на зелето

                                    —

                                    0704; ex 0710 80 95

                           (храни — пресни, охладени или замразени зеленчуци)

                                    —

                                    Сладки пиперки (Capsicum annuum)

                                    —

                                    0709 60 10; 0710 80 51;

                        Турция

                        Остатъчни вещества от пестициди, анализирани посредством многокомпонентни методи чрез GC-MS и LC-MS или посредством методи за единични остатъчни вещества (8)

                        10

                                    —

                                    Домати

                                    —

                                    0702 00 00; 0710 80 70

                           (храни — пресни, охладени или замразени зеленчуци)

                        Сушено грозде (стафиди)

                        0806 20

                        Узбекистан

                        Охратоксин А

                        50

                           (храни)

                                    —

                                    Чили (Capsicum annuum), стрити или смлени пиперки

                                    —

                                 ex 0904 20 90

                        Всички трети страни

                        Оцветители тип „Судан“

                        10

                                    —

                                    Продукти от чили (къри)

                                    —

                                 0910 91 05

                                    —

                                       Curcuma longa (куркума)

                                    —

                                 0910 30 00

                           (храни — сушени подправки)

                                    —

                                    Червено палмово масло

                                    —

                                 ex 1511 10 90

                           (храни)

                  Б.   Определения

            За целите на настоящото приложение „оцветители тип Судан“ се отнася за следните химични вещества:

                        i)

                        Судан I (CAS № 842-07-9);

                        ii)

                        Судан II (CAS № 3118-97-6);

                        iii)

                        Судан III (CAS № 85-86-9);

                        iv)

                        аленочервено; или Судан IV (CAS № 85-83-6).“

         (1)  Когато се изисква да се подложат на проверка само някои продукти от даден код по КН и не съществува специално подразделяне в рамките на този код в номенклатурата на стоките, кодът по КН се отбелязва с „ех“ (напр. ex 1006 30: включва само ориз басмати за директна консумация от човека).

         (2)  По-специално остатъчни вещества от: ацефат, метамидофос, триазофос, ендосулфан, монокротофос.

         (3)  По-специално остатъчни вещества от: амитраз, ацефат, алдикарб, беномил, карбендазим, хлорфенапир, хлорпирифос, CS2 (дитиокарбамат), диафентиурон, диазинон, дихлорвос, дикофол, диметоат, ендосулфан, фенамидон, имидаклоприд, малатион, метамидофос, метиокарб, метомил, монокротофос, ометоат, оксамил, профенофос, пропиконазол, тиабендазол, тиаклоприд.

         (4)  По-специално остатъчни вещества от: ацефат, карбарил, карбендазим, карбофуран, хлорпирифос, хлорпирифос-метил, диметоат, етион, малатион, металаксил, метамидофос, метомил, монокротофос, ометоат, профенофос, протиофос, киналфос, триадимефон, триазофос, дикротофос, EPN, трифорин.

         (5)  По-специално остатъчни вещества от: триазофос, оксидеметон-метил, хлорпирифос, ацетамиприд, тиаметоксам, клотианидин, метамидофос, ацефат, пропаргит, монокротофос.

         (6)  Референтен метод EN/ISO 6579 или валидиран спрямо него метод, както е посочено в член 5 от Регламент (ЕО) № 2073/2005 на Комисията (ОВ L 338, 22.12.2005 г., стр. 1).

         (7)  По-специално остатъчни вещества от: карбендазим, цифлутрин, ципродинил, диазинон, диметоат, етион, фенитротион, фенпропатрин, флудиоксонил, хексафлумурон, ламбда-цихалотрин, метиокарб, метомил, ометоат, оксамил, фентоат, тиофанат-метил.

         (8)  По-специално остатъчни вещества от: метомил, оксамил, карбендазим, клофентезин, диафентиурон, диметоат, форметанат, малатион, процимидон, тетрадифон, тиофанат-метил.

         (9)  По-специално остатъчни вещества от: карбофуран, метомил, ометоат, диметоат, триазофос, малатион, профенофос, протиофос, етион, карбендазим, трифорин, процимидон, форметанат.


title: Регламент за изпълнение (ЕС) № 1127/2013 на Комисията от 7 ноември 2013 година за одобрение на несъществено изменение в спецификацията на название, вписано в Регистъра на защитените наименования за произход и на защитените географски указания [Montasio (ЗНП)]

text:
               13.11.2013

               BG

               Официален вестник на Европейския съюз

               L 302/1

         РЕГЛАМЕНТ ЗА ИЗПЪЛНЕНИЕ (ЕС) № 1127/2013 НА КОМИСИЯТА
   от 7 ноември 2013 година
   за одобрение на несъществено изменение в спецификацията на название, вписано в Регистъра на защитените наименования за произход и на защитените географски указания [Montasio (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 53, параграф 2, втора алинея от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Италия за одобряването на изменения в спецификацията на защитеното наименование за произход „Montasio“, регистрирано по силата на Регламент (ЕО) № 1107/96 на Комисията (2), изменен с Регламент (ЕО) № 355/2011 (3).

               (2)

               Целта на заявлението е да се измени спецификацията чрез уточняване на метода на производство.

               (3)

               Комисията разгледа съответните изменения и стигна до заключението, че те са обосновани. Тъй като измененията са несъществени по смисъла на член 53, параграф 2, трета алинея от Регламент (ЕС) № 1151/2012, Комисията може да ги одобри, без да прибягва до процедурата, посочена в членове 50—52 от регламента,

         ПРИЕ НАСТОЯЩИЯ РЕГЛАМЕНТ:
   Член 1
   Спецификацията на защитеното наименование за произход „Montasio“ се изменя в съответствие с приложение I към настоящия регламент.
   Член 2
   Консолидираният единен документ, в който се посочват основните елементи на спецификацията, се намира в приложение II към настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 ноември 2013 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 148, 21.6.1996 г., стр. 1.

      (3)  ОВ L 98, 13.4.2011 г., стр. 6.

      ПРИЛОЖЕНИЕ I
      В спецификацията на защитеното наименование за произход „Montasio“ се одобряват следните изменения:

         1-во изменение

      Изречението: „Млякото, което се използва, трябва да е добито от вечерни и сутрешни издоявания и от не повече от четири последователни издоявания“ се заменя със следното изречение: „Млякото трябва да е добито от последователни издоявания и да е събрано в рамките на 48 часа след първото издояване“.
      Първоначално доставяното в рамките на 48 часа мляко е било добивано само от традиционни издоявания, които са били 4 на брой. С въвеждането на автоматичното издояване броят на последователните издоявания в рамките на 48 часа може да бъде увеличен. Затова беше запазен същият срок, като само общият брой на издояванията беше променен. От техническа и научна гледна точка, използването на автоматични доилни инсталации не влияе върху характеристиките на млякото; по-специално, неговият състав е статистически съпоставим по отношение на съдържанието на мазнини и протеини с този на млякото, добито от традиционно издояване. Здравето на кравите дори се подобрява, тъй като тези инсталации премахват стреса, причиняван от практиката да се извършват само две издоявания през периода на повишена лактация. Възможността да се добиват големи количества мляко повече от два пъти дневно също така води до намаляване на стреса, упражняван върху цицките и вимето, като така се подобряват микробиологичните качества на млякото и се намалява вероятността от мастит.
      Използването на тези инсталации също така дава възможност за подобряване на реологичното състояние на млякото, чрез което се измерва капацитетът му за коагулация, който води до по-бърза ензимна реакция на сиренината и я прави устойчива на механичното въздействие на специално предназначения за сиренина нож.

         2-ро изменение

      Действащ текст: „Млякото, предвидено за производството на ЗНП „Montasio“, не трябва да преминава процес на пастьоризация и трябва да се придружава от категорично положителен анализ на съдържанието на фосфатаза.“
      Изменен текст: „Млякото, предвидено за производството на ЗНП „Montasio“, не трябва да се пастьоризира. Всички анализи, извършени върху топлинно обработеното мляко, предвидено за производството на ЗНП „Montasio“, трябва да показват категорично положителна реакция от теста за фосфатаза.“
      В продължение на няколко години самоконтролиращите се мандри подлагат млякото на систематични проверки, като записват всеки ден преходните температури на млякото. Съответно тестът за фосфатаза остава един от методите на анализ, използвани от органа за наблюдение с цел проверка на съответствието с изискванията на спецификацията. Проверката се извършва въз основа на анализ на риска.

         3-то изменение

      Действащ текст: „Производството на сиренето със ЗНП „Montasio“ се извършва в съответствие със следната оперативна последователност:

                  06)

                  варене при температура от 42—48 °C и охлаждане за общо 20 до 30 минути;“

            Предложен текст:

                  06)

                  „варене при температура от + 42—48 °C и отцеждане след топлинната обработка в продължение на най-малко 10 минути;“

            Установено е, че тези два етапа (варенето и последващото отцеждане след топлинната обработка) могат да варират в голяма степен в зависимост от преобладаващите технически и технологични условия.
      По отношение на оборудването, мандрите, които произвеждат „Montasio“, използват или медна вана (от 1 до 1,5 тона), или многофункционална стоманена вана с капацитет от 3,5 до 8 тона.
      Използването на тези два типа вани е фактор, определящ времето за нагряване на сиренината, тъй като парата се нагрява със скорост, различаваща се значително от скоростта на самия процес.
      По отношение на отцеждането след топлинната обработка — етап, когато част от суроватката се отделя от сиренината, то зависи от максималната достигната температура, скоростта на охлаждане на сиренината, която от своя страна зависи от вида на използваната вана, количествата, обработвани във всяка вана, размера на бучките сиренина и количеството на водата, което се отделя в резултат на температурата и разбъркването.
      Освен това отливането на суроватката или отделянето на сиренината с цел нейното формоване може да се ускори или забави в зависимост от времето, необходимо за извършване на процеса и степента на налична автоматизация.
      Например ако сиренината бъде прехвърлена на маса за формоване от многофункционална вана, намираща се над масата, времето, необходимо за същото количество, е далеч по-малко от това, необходимо за ръчното прехвърляне с парче ленен плат от медните вани.
      Като се вземе предвид фактът, че оптималният момент за отделянето на сиренината се определя от всеки производител на сирене в съответствие с обичайните критерии за оценка, опита, личното ноу-хау и др., е необходимо да се определи минимален период на варене и отцеждане след топлинната обработка.

      ПРИЛОЖЕНИЕ II

         КОНСОЛИДИРАН ЕДИНЕН ДОКУМЕНТ

      Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1)

         „MONTASIO“

      ЕО №: IT-PDO-0317-0995-26.4.2012

         ЗГУ () ЗНП (X)

      1.   Наименование

      „Montasio“
      2.   Държава членка или трета държава

      Италия
      3.   Описание на земеделския продукт или храна

      3.1.   Вид продукт

                  Клас 1.3.

                  Сирена

            3.2.   Описание на продукта, за който се отнася наименованието от точка 1

      „Montasio“ е сирене от краве мляко със средно или дълго зреене, с цилиндрична пита с права или почти права странична стена, плоски или леко изпъкнали основи. То се произвежда от непастьоризирано мляко, като се използват изключително естествени млечни закваски или разрешени ферменти. Минималният период за зреене е 60 дни, а съдържанието на влага се контролира чрез вземане на проби на 10-ия и 60-ия ден от зреенето. След период на зреене от 60 дни сиренето със ЗНП „Montasio“ трябва да има следните характеристики: максимално съдържание на влага под или равно на 36,72 %; съдържание на мазнини в сухото вещество: най-малко 40 %; тегло: 6—8 kg; диаметър: 30—35 cm; странична стена: не повече от 8 cm; кора: гладка, равномерна и еластична; вътрешност: компактна, с ограничено наличие на шупли; цвят: естествен, леко сламеножълт; аромат: характерен; вкус: приятен, леко пикантен при отлежалото „Montasio“.
      3.3.   Суровини (само за преработени продукти)

      ЗНП „Montasio“ се произвежда от мляко от стопанства, разположени в района на производство.
      Основните отглеждани породи са Bruno alpina, Pezzata Rossa Italiana и Pezzata Nera.
      Не се добавят консерванти, а топлинната обработка не е разрешена, освен с цел охлаждане до минимална температура 4 °C.
      3.4.   Фураж (само за продукти от животински произход)

      75—85 % от брутната маса на фуража на кравите се състоят от сурови зърнени храни, сух и зелен фураж, и силаж. Останалите 15—25 % от брутната маса на фуража се състоят от концентрирани и протеинови фуражи. Използването на витамини и минерални добавки е разрешено. 60 % от храната идва от съответния географски район. Храна, която според традиционните производители на сирене влияе неблагоприятно върху процеса на подсирване, се забранява, например храна от блатисти местности или площи около пътища с голям трафик. Също така не са разрешени зеленчуци, плодове и рапица, както и страничните продукти от обработката на ориз, брашна с животински произход, промишлени фуражи за медицинска употреба, влажен или силажиран пулп от прясно цвекло, странични продукти от производството на бира или дестилирани продукти, силажиран фураж (с изключение на силажирано сено и царевица), включително ферментирали субстанции от промишлената преработка на плодове, цвекло, бира и дестилирани продукти.
      3.5.   Специфични етапи на производството, които трябва да бъдат извършени в определения географски район

      Целият производствен процес (отглеждането на добитъка и производството на млякото, коагулацията, преработката на сиренината, формоването, отцеждането, подсоляването и зреенето) трябва да се извършва в района, определен в точка 4.
      3.6.   Специфични правила за рязане, настъргване, опаковане и др.

      —
      3.7.   Специфични правила за етикетиране

      Идентифицирането на продукта се извършва чрез маркиране в началото чрез използването на специфичен калъп, който посочва кода на производителя, акронима на провинцията и датата на производство (година, месец, ден). Печатът за произход на ЗНП „Montasio“ включва наименованието „Montasio“, написано с наклонени букви в посока веднъж направо, веднъж наобратно (фигура 1).
      Този „печат за произход“ се поставя на цялата продукция на асоциираните или независими стопанства, при условие че е произведена при спазване на продуктовата спецификация

      1) Марка с топъл печат на наименованието „Montasio“ и табелка с надпис „PDM“
      2) Месец на производство/ 3) Ден на производство/ 4) Код на производителя/ 5) Акроним на провинцията/ VI) Година на производство
      Логото на наименованието е съставено от стилизирано „M“ с главна буква и разположен под него надпис „MONTASIO“. Логото трябва винаги да се възпроизвежда в шрифт „HORATIO“. То трябва да отговаря на пропорциите от фигура 2 (например 8 cm ширина и 6 cm височина).

      В случай че целият производствен процес, от млекопроизводството до зреенето с продължителност най-малко 60 дни, се извършва в зони, съставляващи производствения район на сиренето ЗНП „Montasio“, и считани за планински съгласно определението в действащото национално законодателство, на етикета на сиренето може да се впише текстът „prodotto della montagna“ (планински продукт). За тази цел върху страничната стена на питата се поставя специална табелка с надпис „PDM“, съкращение на „prodotto della montagna“.
      По искане от страна на всички асоциирани или независими производители, за питите „Montasio“, зрели в продължение на повече от 100 дни, Consorzio per la Tutela del Formaggio Montasio може да постави топъл печат на логото на наименованието (фигура 2) в предназначеното за целта поле на стената на питата, след извършена проверка от негова страна.
      4.   Кратко определение на географския район

      Производственият район на ЗНП „Montasio“ включва: Friuli-Venezia Giulia: целия регион. Veneto: цялата територия на провинции Belluno и Treviso и част от територията на провинции Padova и Venezia, както следва: „от пресечната точка на граничната линия между провинции Treviso и Padova по продължението ѝ до магистрала Serenissima. Той продължава по тази линия до моста на магистралата над река Brenta, след това по реката до нейното устие“.
      5.   Връзка с географския район

      5.1.   Специфична характеристика на географския район

      Природните фактори са свързани с климатичните условия на производствения район, предимно планински и подпланински, в който все още се практикува високопланинската и ливадна паша, оказващи влияние на качеството на фуражите, използвани при храненето на млечните крави.
      Сиренето „Montasio“ е включено в ценови листи от San Daniele и Udine (1773/1775 г.). Това доказва, че „Montasio“ се е търгувало и следователно не представлява единствено местно производство, предназначено за лично потребление. Силната връзка на сиренето „Montasio“ с производствения район се доказва и от силния тласък, който производството на това сирене дава на развитието на кооперативните структури. Сиренето „Montasio“ и характерната му техника на производство бързо се разпространяват във Friuli и източните части на Veneto не само благодарение на човешкия фактор и използваното оборудване (като създаването на кооперативи от мандри („caseifici turnari“) или основаването на училище за производители на сирене („Scuola per Tecnici Caseari“), дотолкова, че през шестдесетте години на ХХ в. е достигната внушителната цифра от над 650 действащи мандри, но и благодарение на благоприятното въздействие на околната среда, където първоначално се е развил този метод на производство.
      Що се отнася до производствения район, източната част на Италия както преди, така и сега се характеризира с високи количества на дъждовете през пролетния и есенния сезон, а това се отразява благоприятно на разпространението на пасищата и на отглеждането на житни култури (пшеница и ечемик), които са основни за храненето на добитъка. От нарастващо значение във времето е и отглеждането на царевичната култура, както и използването на царевицата като пресен и силажиран фураж. От няколко години в производствения район се разпространява и отглеждането на соя, използвана като протеинова добавка.
      5.2.   Специфична характеристика на продукта

      Основната характеристика на сиренето „Montasio“ е неговата податливост на средно и дълго зреене. В списъка на националните сирена „Montasio“ е сред полутвърдите сирена, но тъй като може да зрее в продължение на до 36 месеца, то е включено също така и в категорията на редките твърди сирена с дълго зреене.
      Друга характеристика на сиренето „Montasio“ е размерът на питата.
      Освен това ЗНП „Montasio“ е запазило в спецификацията си забраната за използване на пастьоризирано мляко, като така се запазва максимално естествената бактериална флора на млякото, добито в производствения район.
      5.3.   Причинно-следствена връзка между географския район и качеството или характеристиките на продукта (за ЗНП) или между географския район и специфичното качество, репутацията или друга характеристика на продукта (за ЗГУ)

      Пригодността на сиренето за средно и дълго зреене е резултат от умереното използване на технологиите. Използват се малки дози от млечни ферменти (около 1 %), варенето се извършва при ниски температури (42—48 °C), а отцеждането и пресоването водят до средната твърдост на сиренето, със съдържание на влага от около 36 % (което съответства на минималното ниво за предлагане на това сирене на пазара) след двумесечен период на зреене.
      Средата на възникване на „Montasio“ има микробиологични характеристики, които са благоприятни за неговото развитие и разпространение. „Montasio“ се характеризира с присъствието на термофилна микробна флора, което винаги е давало възможност за получаването на уникален продукт от този вид сирена, който се консумира в прясно състояние (най-малко след два месеца зреене в наши дни, защото се произвежда от непастьоризирано мляко), но може и да бъде оставено да зрее в продължение на не повече от 36 месеца. Затова това сирене има органолептични характеристики, консистенция, вкус и аромат, които се променят във времето, именно благодарение на неговата естествена бактериална флора, която съществува в ливадите/пасищата и фуражите в производствения район.
      Всъщност след два месеца зреене сиренето „Montasio“ е полутвърдо сирене с деликатен вкус, който напомня на млякото, от което е произведено. С по-дългия период на зреене съставките се концентрират и „Montasio“ придобива по-изявен и леко пикантен вкус, като сиренето става по-твърдо и трошливо.
      Подобряването на техниките в животновъдството, рационализацията на земеделските култури и въвеждането на все по-стриктни санитарни изисквания при доенето породи необходимостта да се обогатява млякото с подсирващи микроорганизми, полезни за производството на „Montasio“. По тази причина започна и се разпространи практиката на използването на млечни ферменти (богати на коки и с ниско съдържание на бацили) от мляко от производствения район.

         Препратка към публикуваната спецификация

      [Член 5, параграф 7 от Регламент (ЕО) № 510/2006 ]
      Компетентният орган е започнал национална процедура за предявяване на възражения, като е публикувал предложението за признаване на ЗНП „Montasio“ в Държавен вестник на Италианската република № 271 от 21.11.2011 г.
      Консолидираният текст на спецификацията на продукта е публикуван на следния уебсайт:
      http://www.politicheagricole.it/flex/cm/pages/ServeBLOB.php/L/IT/IDPagina/3335
      или директно на интернет страницата на Министерството на земеделието, храните и горската политика (www.politicheagricole.it), като се щракне върху „Qualità e sicurezza“ [Качество и безопасност] (в горния десен ъгъл на екрана), след което върху „Disciplinari di Produzione all’esame dell’UE“ [Спецификации, подадени за разглеждане от ЕС].

         (1)  ОВ L 93, 31.3.2006 г., стр. 12. Заменен с Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (ОВ L 343, 14.12.2012 г., стр. 1).


title: Регламент за изпълнение (ЕС) № 767/2014 на Комисията от 11 юли 2014 година относно класирането на някои стоки в Комбинираната номенклатура

text:
               16.7.2014

               BG

               Официален вестник на Европейския съюз

               L 209/12

         РЕГЛАМЕНТ ЗА ИЗПЪЛНЕНИЕ (ЕС) № 767/2014 НА КОМИСИЯТА
   от 11 юли 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

               (4)

               Целесъобразно е да се предвиди, обвързващата тарифна информация, издадена по отношение на стоките, обхванати от настоящия регламент, която не е в съответствие с настоящия регламент, да можe да продължи да бъде използвана от титуляря за известен период от време съгласно член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде използвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 юли 2014 година.

            За Комисията,

            от името на председателя,

         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (ОВ L 302, 19.10.1992 г., стр. 1).

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Продукт, който се състои от блок сушена, предварително сварена юфка (приблизително 65 g), пликче подправки (приблизително 3,4 g), пликче хранително масло (приблизително 2 g) и пликче сушени зеленчуци (приблизително 0,8 g).
                  Продуктът се представя като комплект за продажба на дребно (отделните съставни части са опаковани заедно) за приготвяне на ястие от юфка.
                  Съгласно инструкциите, отпечатани върху опаковката, преди да се консумира съдържанието трябва да се добави вряща вода.

                  1902 30 10

                  Класирането се определя от Общи правила 1, 3, буква б) и 6 за тълкуване на Комбинираната номенклатура (ОПТ) и от описанието на кодове по КН 1902, 1902 30 и 1902 30 10.
                  Продуктът е комплект за продажба на дребно по смисъла на Общо правило 3, буква б). Основният характер на продукта се определя от юфката, тъй като нейният дял в продукта е най-голям. По тази причина, класирането на продукта в позиция 2104 като препарати за супи или бульони; готови супи или бульони се изключва.
                  Продуктът трябва да бъде класиран в позиция 1902 като макаронени изделия, дори варени или пълнени или обработени по друг начин.


title: Регламент за изпълнение (ЕС) № 718/2011 на Комисията от 20 юли 2011 година за одобрение на промяна, която не е минимална, в спецификацията на название, вписано в Регистъра на защитените наименования за произход и на защитените географски указания [Riviera Ligure (ЗНП)]

text:
               23.7.2011

               BG

               Официален вестник на Европейския съюз

               L 193/15

         РЕГЛАМЕНТ ЗА ИЗПЪЛНЕНИЕ (ЕС) № 718/2011 НА КОМИСИЯТА
   от 20 юли 2011 година
   за одобрение на промяна, която не е минимална, в спецификацията на название, вписано в Регистъра на защитените наименования за произход и на защитените географски указания [Riviera Ligure (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
   като има предвид, че:

               (1)

               В съответствие с член 9, параграф 1, първа алинея и съгласно член 17, параграф 2 от Регламент (ЕО) № 510/2006 Комисията разгледа заявката на Италия за одобрение на промяна в някои елементи от спецификацията на защитеното наименование за произход „Riviera Ligure“, регистрирано по силата на Регламент (ЕО) № 1107/96 на Комисията (2), изменен с Регламент (ЕО) № 123/97 на Комисията (3).

               (2)

               Предвид това, че по смисъла на член 9 от Регламент (ЕО) № 510/2006 въпросните промени не са минимални, Комисията публикува в Официален вестник на Европейския съюз
                   (4) заявката за промени в съответствие с член 6, параграф 2, първа алинея от горепосочения регламент. Комисията не получи нито едно възражение съгласно член 7 от Регламент (ЕО) № 510/2006 и следователно промените трябва да бъдат одобрени,

         ПРИЕ НАСТОЯЩИЯ РЕГЛАМЕНТ:
   Член 1
   Одобряват се публикуваните в Официален вестник на Европейския съюз промени в спецификацията, свързана с посоченото в приложението към настоящия регламент название.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 20 юли 2011 година.

            За Комисията, от името на председателя,

         Dacian CIOLOŞ

            Член на Комисията

      (1)  ОВ L 93, 31.3.2006 г., стр. 12.

      (2)  ОВ L 148, 21.6.1996 г., стр. 1.

      (3)  ОВ L 22, 24.1.1997 г., стр. 19.

      (4)  ОВ C 305, 11.11.2010 г., стр. 19.

      ПРИЛОЖЕНИЕ
      Предназначени за консумация от човека земеделски продукти, посочени в приложение I към Договора:

         Клас 1.5.   Масла и мазнини

      ИТАЛИЯ
      Riviera Ligure (ЗНП)